CELEX: 62010TN0411
Language: mt
Date: 2010-09-08 00:00:00
Title: Kawża T-411/10: Rikors ippreżentat fit- 8 ta’ Settembru 2010 — Laufen Austria vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/57
            
         Rikors ippreżentat fit-8 ta’ Settembru 2010 — Laufen Austria vs Il-Kummissjoni
   (Kawża T-411/10)
   ()
   2010/C 301/91
   Lingwa tal-kawża: l-Ispanjol
   
      Partijiet
   
   
      Rikorrent: Laufen Austria AG (Wilhelmsburg, l-Awstrija) (rappreżentant: E. Navarro Varona, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tiddikkjara n-nullità parzjali tal-Artikoli 1 u 2 tad-deċiżjoni tal-Kummissjoni Ewropea, tat-23 ta’ Ġunju 2010, inkwantu tikkonċerna l-multa imposta fuq Laufen Austria (kemm meta kkunsidrata individwalment kif ukoll in solidum ma’ Roca Sanitario) minħabba l-allegat ksur tal-Artikolu 101 TFUE; u konsegwentement,
            
         
               —
            
            
               tnaqqas l-ammont tal-multa imposta fuq Laufen Austria kemm dik individwali kif ukoll in solidum ma’ Roca Sanitario, skont il-punti korrispondenti f’dan ir-rikors, sa fejn il-Qorti Ġenerali tqis li huwa opportun għall-motivi esposti jew motivi oħra li l-Qorti Ġenerali tista’ tqajjem; u
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Id-deċiżjoni kkontestata f’dan ir-rikors hija l-istess bħal dik ikkontestata fil-Kawża T-408/10, Roca Sanitario vs Il-Kummissjoni.
   Il-motivi u l-allegazzjonijiet prinċipali huma simili għal dawk imqajma f’din il-kawża.
   Laufen Austria ssostni, b’mod partikolari, li d-deċiżjoni kkontestata hija vvizzjata bi żball manifest ta’ evalwazzjoni, inkwantu tikkunsidra li r-rikorrenti ma aġixxietx b’mod awtonomu fuq is-suq u billi tiddikkjara lil Roca Sanitario responsabbli tal-aġir tagħha.
   F’dan ir-rigward, u sussidjarjament, hemm ksur tal-Artikolu 23(2) tar-Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (1), u tal-prinċipji ta’ responsabbiltà individwali għal ksur u ta’ proporzjonalità, fir-rigward tal-ammont tal-multa imposta individwalment fuq ir-rikorrenti minħabba l-ksur allegatament imwettaq qabel ma nxtrat minn Roca Sanitario. Dan l-ammont jeċċedi l-10 % tal-fatturat għas-sena finanzjarja qabel l-adozzjoni tad-deċiżjoni kkontestata u ġie stabbilit b’mod żbaljat.
   
      (1)  ĠU Edizzjoni Speċjali bil-Malti, Kapitolu 8, Vol. 2, p. 205